Ħames persuni ġew arrestati nhar il-Ġimgħa fiċ-Ċirkewwa wara li kellhom id-droga fil-pussess tagħhom. L-età tagħhom tvarja bejn l-20 u s-27 sena u huma residenti Birkirkara, Ħaż-Żabbar, Ħal Għaxaq u n-Naxxar. Id-droga li nstabet kienet ecstasy, raża u ħaxixa tal-Cannabis. Intant, 34 persuna oħra ġew arrestati matul il-lejl li għadda f'Għawdex, wara li l-Pulizija għamlet diversi raids u tfittxijiet. Id-droga li nstabet hija ecstasy, kokaina u cannabis. Erba' persuni oħra nstabu li kienu fil-pussess tad-droga kokaina u ecstasy f'cirkustanzi li juru li ma kinux għall-użu personali tagħhom. L-eta` ta' dawn il-persuni tvarja bejn it-18 u t-32 sena. B'hekk matul dawn il-jiem il-Pulizija se tressaq il-Qorti 43 persuna b'kollox b'rabta ma' pussess jew traffikar ta' droga, waqt li l-istħarriġ tal-Pulizija għadu għaddej. .td_uid_3_5ee4de60d00fa_rand.td-a-rec-img{text-align:left}.td_uid_3_5ee4de60d00fa_rand.td-a-rec-img img{margin:0 auto 0 0}